Tisztelt Főnővér!

Szeretnék köszönetet mondani főorvos úrnak, doktornőnek és az osztályon dolgozó valamennyi nővérnek azért a szakmai munkáért, amit kezelésem másfél éve alatt tapasztaltam!

Megnyugtat és erőt ad a mindennapokban az a tény, hogy mindkét orvos figyelemmel kíséri az állapotomat, ugyanúgy, mint a többi betegtársamét, pedig sajnos nem vagyunk kevesen!

Amióta onkológiai kezelt vagyok, maximális segítőkészséget, kedvességet, és nagyfokú türelmet tapasztaltam mindegyik nővér részéről is: ez azokra a napokra is igaz, amikor olyan sok a beteg, hogy alig férünk el a folyosón. Ismerve az egészségügy mai helyzetét, igazán példaértékű az osztály valamennyi dolgozójának munkája, nem utolsó sorban az az emberséges bánásmód, amivel gyógyulásunkat segítik!

Kérem főnővért, szíveskedjen köszönetemet tolmácsolni valamennyi érintettnek!

Áldozatos munkájukhoz nagy erőt és kitartást kívánok!

Lengyel, 2024.03.07.

Bakonyiné Radványi Erika  
onkológiai kezelt